**A logo with text on it

Description automatically generated**

**Disgrifiad Swydd:** **Swyddi Gwasanaethau Proffesiynol**

|  |  |
| --- | --- |
| **Cyfadran/Cyfarwyddiaeth/Maes Gwasanaeth** | *Y GYFADRAN GWYDDONIAETH A PHEIRIANNEG* |
| **Teitl y Swydd:** | Swyddog Contractau (Canolfan BioHYB Cynhyrchion Naturiol) |
| **Adran/Pwnc:** | BioHYB Cynhyrchion Naturiol - Y Biowyddorau |
| **Cyflog:** | *Gradd 8: £39,105 i £45,163 y flwyddyn* |
| **Oriau gwaith:** | *Amser llawn, 35 awr yr wythnos* |
| **Nifer y Swyddi:** | 1 |
| **Contract:** | Penodiad am gyfnod penodol yw hwn tan 30/09/2028 |
| **Lleoliad:** | Bydd deiliad y swydd hon yn gweithio ar Gampws Parc Singleton |

|  |  |
| --- | --- |
| **Prif Ddiben y Swydd** | Mae'r **Ganolfan BioHYB Cynhyrchion Naturiol**, hyb trawsddisgyblaethol yn adran Y Biowydorau ym Mhrifysgol Abertawe, yn un o Ganolfannau Cyflymu Economïau Gwyrdd UKRI. Ein cenhadaeth yw defnyddio potensial diwydiannol microbau ewcaryotig trwy feithrin cydweithrediad rhyngddisgyblaethol. Mae'r ganolfan yn mynd i'r afael â'r farchnad gynyddol ar gyfer cynhyrchion naturiol microbaidd sy'n cynnwys cyffuriau gwrthficrobaidd, asidau organig a chymwysiadau mewn amaethyddiaeth.    Mae'r Ganolfan yn defnyddio galluoedd ymchwil presennol a modelau busnes arloesol i hwyluso'r daith o ddarganfod i fasnacheiddio. Mae hyn yn cynnwys canolbwyntio ar ddatblygu cymhwysiad biotechnolegol algaidd a darganfod cynhyrchion naturiol. Y nod yw ymchwilio i gynhyrchion naturiol, datblygu prosesau arloesol, goresgyn heriau rheoleiddiol a hwyluso hyfywedd masnachol cynhyrchion newydd, gan ysgogi arloesi o ran technoleg werdd a chefnogi cynaliadwyedd byd-eang. Bydd y ganolfan yn defnyddio arbenigedd traws-ddisgyblaethol Prifysgol Abertawe, y Ganolfan Amaethyddiaeth a Biowyddorau Rhyngwladol (CABI) a Chymdeithas Gwyddor Môr yr Alban (SAMS) yn ogystal â chydweithrediadau diwydiannol sefydledig. Mae'r Ganolfan wedi'i chefnogi gan thema strategol Adeiladu Dyfodol Gwyrdd Ymchwil ac Arloesi’r DU a rhif y grant yw UKRI239.    Mae strategaethau gweithredol y Ganolfan yn cynnwys gwaith allgymorth ar y cyd, ecsbloetio organeddau, ymchwilio i organeddau a phrosesau a'u datblygu, a phlatfformau profi, dadansoddi a sgrinio uwch. Caiff yr ymdrechion hyn eu cefnogi gan isadeiledd sylweddol i hyrwyddo datblygiad economaidd cynaliadwy. Nod y Ganolfan yw denu buddsoddiad preifat, gwella gallu lleol a meithrin mabwysiadu eang o atebion economi werdd. Drwy ragori mewn biotechnoleg werdd, ymchwil a datblygu, mae'r Ganolfan yn ymrwymedig i gyflwyno manteision economaidd ac amgylcheddol sylweddol, gan greu swyddi gwyrdd, a sicrhau ffyniant rhanbarthol.  **About the Role:**  Rydym yn chwilio am Swyddog Contractau ymroddedig sy'n canolbwyntio ar fanylion i ymuno â'r Ganolfan. Bydd gennych rôl allweddol wrth ddrafftio ac adolygu contractau cyfreithiol, cydweithio a chytundebau trwyddedu, felly'n hwyluso datblygiad a masnacheiddio cynhyrchion a phrosesau newydd gyda'n partneriaid allanol a sicrhau cydymffurfiaeth reoleiddiol. Bydd eich ymdrechion yn cyfrannu'n uniongyrchol at nodau'r Ganolfan o ddatblygu biotechnoleg werdd, gan gefnogi cynaliadwyedd byd-eang ac ysgogi twf economaidd.  **Cyfrifoldebau allweddol:**  **Drafftio ac Adolygu Contractau:**   1. Drafftio ac adolygu cytundebau ar gyfer prosiectau ymchwil a datblygu ar y cyd, Memorandwm o Ddealltwriaeth, Cytundebau Peidio â Datgelu etc. drwy weithio'n agos gyda Thîm Contractau REIS y Brifysgol. 2. Sicrhau bod y Ganolfan yn cydymffurfio â safonau cyfreithiol a rheoleiddiol wrth ddatblygu contractau. 3. Dadansoddi a dehongli amodau a thelerau cymhleth contractau a rhoi cyngor clir a chryno ar yr effaith, y risg gysylltiedig a'r atebolrwydd, i Gyfarwyddwyr y Ganolfan, y Rheolwr a thîm y prosiect. 4. Cysylltu â rhanddeiliaid mewnol ac allanol i negodi cytundebau, cytundebau peidio â datgelu, memorandwm o ddealltwriaeth, polisïau a gweithdrefnau ar gyfer cydweithio â busnesau, sefydliadau ymchwil a thechnoleg, sefydliadau'r trydydd sector a buddsoddwyr.   **Contractau Mynediad i Gyfleusterau:**   1. Gweithio'n agos gydag adrannau eraill y Brifysgol i negodi telerau cael mynediad i gyfleusterau ac adnoddau ymchwil a goruchwylio trefniadau cyd-leoli mewnol ar gyfer partneriaid allanol sy'n gweithio gyda'r tîm. 2. Sicrhau bod yr holl gytundebau cytundebol yn cyd-fynd â nodau'r Ganolfan a gofynion rheoleiddiol.   **Rheoleiddio a Chydymffurfiaeth:**   1. Cadw ar flaen y gad gyda chyfreithiau perthnasol, rheoliadau a safonau'r diwydiant sy'n cael effaith ar weithgareddau'r Ganolfan. 2. Cynghori tîm y prosiect ar heriau rheoleiddiol a materion cydymffurfiaeth. 3. Sicrhau bod yr holl gytundebau dan gontract yn cydymffurfio â gofynion cyllidwyr, gan gynnwys Rheoli Cymorthdaliadau, Ymchwil Ddibynadwy a goblygiadau’r Ddeddf Diogelwch Cenedlaethol a Buddsoddi, ond heb fod yn gyfyngedig i’r rhain. 4. Sicrhau bod holl weithgareddau'r prosiect yn glynu wrth safonau moesegol ac arferion gorau. 5. Sicrhau bod yr holl ddogfennaeth gyfreithiol a chytundebol yn cael ei chadw'n unol â chanllawiau'r cyllidwyr a'r Brifysgol.   Dylai'r ymgeisydd llwyddiannus geisio cael a datblygu mwy o wybodaeth i gefnogi'r tîm gyda'r canlynol:   1. Cynnal Cydnabyddiaeth Swyddogol o statws Sefydliad Profi Effeithiolrwydd (ORETO) ar gyfer labordai'r Ganolfan. 2. Drafftio Gweithdrefnau Gweithredu Safonol i brofi effeithiolrwydd, astudio protocolau a threialon. 3. Datblygu cerbydau diben arbennig, cwmnïau deillio a busnesau newydd. 4. Contractau ar gyfer gweithgareddau datblygu busnes i gefnogi masnacheiddio allbynnau ymchwil. 5. Nodi cyfleoedd a strategaethau eiddo deallusol gan weithio gyda rheolwr y prosiect, y swyddog datblygu busnes ac arbenigwyr eiddo deallusol a masnacheiddio'r Brifysgol. |
| **Dyletswyddau Cyffredinol** | 1. Cyfrannu'n llawn at bolisïau Galluogi Perfformiad ac Iaith Gymraeg y Brifysgol. 2. Hyrwyddo cydraddoldeb ac amrywiaeth mewn arferion gwaith a chynnal cysylltiadau gwaith cadarnhaol. 3. Arwain ar wella perfformiad iechyd a diogelwch yn barhaus drwy ddealltwriaeth gadarn o’r proffil risg a datblygu diwylliant iechyd a diogelwch cadarnhaol. 4. Unrhyw ddyletswyddau eraill y mae'r Gyfadran/Gyfarwyddiaeth/ Maes Gwasanaeth wedi cytuno arnynt. 5. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol |
| **Gwerthoedd y Gwasanaethau Proffesiynol** | Mae'r holl feysydd Gwasanaethau Proffesiynol ym Mhrifysgol Abertawe yn gweithredu yn ôl cyfres ddiffiniedig o Werthoedd Craidd - [Gwerthoedd Gwasanaethau Proffesiynol](http://www.swansea.ac.uk/the-university/world-class/values/professional-services-values/) - a disgwylir i bawb ddangos ymrwymiad i'r gwerthoedd hyn o'r adeg cyflwyno cais am swydd i gyflawni eu rolau o ddydd i ddydd. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.Yn ogystal, bydd yr unigolyn a benodir yn gweithredu yn ôl cyfres ddiffiniedig o Werthoedd Arweinyddiaeth.  Ein Gwerthoedd:  **Rydym yn Broffesiynol** Rydym yn ymfalchïo mewn defnyddio ein gwybodaeth, ein sgiliau, ein creadigrwydd, ein huniondeb a'n doethineb i ddarparu gwasanaethau arloesol, effeithiol ac effeithlon ynghyd ag atebion o safon ardderchog.  **Rydym yn Cydweithio**   Rydym yn ymfalchïo mewn amgylchedd gweithio rhagweithiol a chydweithredol o gydraddoldeb, ymddiriedaeth, parch, cydweithio a her, i ddarparu gwasanaethau sy'n ceisio rhagori ar anghenion a disgwyliadau cwsmeriaid.  **Rydym yn Ofalgar** Rydym yn cymryd cyfrifoldeb am wrando ar ein myfyrwyr, ein cydweithwyr, ein partneriaid allanol a'r cyhoedd, eu deall ac ymateb yn hyblyg iddynt, fel bod pob cysylltiad rhyngddynt a ni yn brofiad personol a chadarnhaol.  Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym. |
| **Manyleb Person** | **Gwerthoedd:**   1. Tystiolaeth o ymfalchïo mewn darparu gwasanaethau ac atebion proffesiynol 2. Gallu gweithio mewn amgylchedd o gydraddoldeb, ymddiriedaeth a pharch i ddarparu gwasanaethau sy'n ceisio rhagori ar anghenion a disgwyliadau'r cwsmeriaid. 3. Tystiolaeth o ddangos ymagwedd ofalgar at eich holl gwsmeriaid, gan sicrhau profiad personol  a chadarnhaol   **Cymwysterau:**   1. Addysg hyd at Safon Uwch a/neu brofiad gwaith perthnasol sylweddol.   **Profiad:**   1. Profiad o ddrafftio, adolygu a gweinyddu dogfennau cyfreithiol megis cytundebau peidio â datgelu, contractau a Memorandwm o Ddealltwriaeth, yng nghyd-destun ymchwil a datblygu os yn bosib. 2. Profiad o ddylanwadu ar eraill a thrafod â nhw i gyflawni canlyniad. 3. Bod yn gyfarwydd â phrosesau datblygu busnes, yn enwedig mewn cydweithrediadau academaidd a diwydiannol. 4. Profiad o ddarparu gwasanaeth a chyngor i unigolion sydd â chefndiroedd diwylliannol, profiadau addysg a phrofiadau gwaith amrywiol iawn.   **Gwybodaeth a Sgiliau:**   1. Dealltwriaeth gref o hawliau eiddo deallusol a fframweithiau rheoleiddio, yn y diwydiant biotechnoleg os yn bosib. 2. Sgiliau drafftio gyda sylw ardderchog i fanylion. 3. Sgiliau cyfathrebu rhagorol ar lafar ac yn ysgrifenedig a thystiolaeth glir o sgiliau cyflwyno effeithiol, gyda'r gallu i drafod ag amrywiaeth o randdeiliaid i gyflwyno gwybodaeth gymhleth mewn ffordd glir i gynulleidfa leyg. 4. Y gallu i weithio ar y cyd mewn tîm amlddisgyblaethol. 5. Sgiliau trefnu da, y gallu i reoli amrywiaeth o dasgau ar yr un pryd a threfnu a blaenoriaethu llwyth gwaith personol a llwythi gwaith eraill er mwyn bodloni cerrig milltir prosiect.   **Meini Prawf Dymunol:**   1. Profiad mewn rôl debyg ar brosiect a ariennir yn allanol mewn amgylchedd addysg uwch 2. Parodrwydd i deithio i gwrdd â chleientiaid a rhanddeiliaid eraill mewn lleoliadau gwahanol ledled Cymru, y DU neu yn rhyngwladol 3. Gwybodaeth ddamcaniaethol ac ymarferol am Eiddo Deallusol a phatentau, hawlfraint a nodau masnach, a dulliau trosglwyddo technoleg 4. Profiad neu ddealltwriaeth o weithredu yn unol â chyrff cyllido a chydymffurfio â nhw. 5. Gwybodaeth am sector yr economi werdd yng Nghymru, y DU ac yn rhyngwladol |
| **Lefel Iaith Gymraeg** | Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.  Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/welsh-language-standards/compliance/recruitment/). |
| **Gwybodaeth Ychwanegol** | Croesewir ymholiadau anffurfiol a dylid eu cyfeirio at Dr Farooq Shah ([f.a.shah@abertawe.ac.uk](mailto:f.a.shah@swansea.ac.uk)) neu Kate Williams k.l.williams@abertawe.ac.uk |

  